Lego gul va o‘simliklar terish mumkin bo‘lgan botanik jamlanmani taqdim etdi

Lego kompaniyasi barqaror rivojlanish sohasidagi tashabbuslarini davom ettirib, Flower Bouquet nomli botanik kolleksiyasini taqdim etdi. Uning elementlari asosini shakarqamish tashkil etadi, deb yozadi “Afisha.uz”.

Kolleksiya ikkita jamlanmadan iborat: gullar dastasi va bonsay daraxtidan. Ularning birinchisi 756 ta elementdan iborat bo‘lib, atirgul, qo‘qongul, dastorgul hamda antirrinum guldastalarini yig‘ish mumkin. Ikkinchisi — Bonsai Tree — 878 ta elementdan iborat.

“Kattalar ruhiy quvvat olishning yangi usullarini qidirayotgan bir vaqtda biz ularga zo‘riqishlarga boy kundalik hayotda xotirjamlikni topishga yordam berishdan xursandmiz”, — deydi Lego yetakchi dizayneri Jeymi Berard.

Gullar dastasi va bonsay daraxtining donasini 49,99 dollar narxini sotib olish mumkin.

Avvalroq Lego “Arvoh ovchilari” filmidagi mashhur Cadillac konstruktorini yaratgani, shuningdek, ishlaydigan “podveska”ga ega Jeep Wrangler modeli jamlanmasini taqdim etgani to‘g‘risida xabar berilgandi.
 Video: 3D-printerda Lego uslubida chop etilgan poyga mashinasida harakatlanayotgan erkak